Diari Oficial de la Generalitat Valenciana


Sumari del DOGV 5509, del 10-05-2007 (2007/5610)

RESOLUCIÓ de 30 de març de 2007, de la Direcció General de Qualitat Ambiental, per la qual es canvia la titularitat de l'autorització ambiental integrada, concedida a Wendel Email Ibérica, SA, per a la fabricació d'esmalts ceràmics i frites en el terme municipal de Nules, a favor de Kerafrit, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5509

Data del DOGV
:   10-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5610


Data del document
:   30-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Nules
    * ceràmica
    * empresa privada

Vista la sol·licitud de canvi de titularitat de l'autorització ambiental integrada amb número 060-07/AAI/CV, concedida a Wendel Email Ibérica, SA per a la instal·lació de fabricació d'esmalts ceràmics i frites ubicada en la carretera N-340 km 44,1 de Nules (Castelló), presentada per Manuel Oliver Martínez, en nom i representació de l'empresa Kerafrit, SA, amb CIF A-12444733, s'emet la següent proposta de resolució:  
Antecedents de fet  
Primer. Per resolució de data 14 de febrer del 2007, de la Direcció General de Qualitat Ambiental, li va ser concedida l'autorització ambiental integrada, amb número de referència 060-07/AAI/CV, a l'empresa Wendel Email Ibérica, SA, per a la fabricació d'esmalts ceràmics i frites en el terme municipal de Nules (Castelló).  
Segon. Amb data 12 de març del 2007, Manuel Oliver Martínez en representació de l'empresa Wendel Email Ibérica, SA, amb CIF A-12444733, presenta a la conselleria de Territori i Habitatge, la sol·licitud de canvi de titularitat.  
Als anteriors fets s'apliquen els següents,  
fonaments de dret  
Primer. D'acord amb l'article 5 de la Llei 16/2002, d'1 de juliol, de prevenció i control integrats de la contaminació, els titulars de les instal·lacions on es desenvolupe alguna de les activitats industrials incloses en l'àmbit d'aplicació d'aquesta llei han de comunicar a l'òrgan competent per a atorgar l'autorització ambiental integrada la transmissió de la seua titularitat.  
Segon. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer. Admetre el canvi de titularitat de l'autorització ambiental integrada següent:  
Núm. 060-07/AAI/CV  
A favor de l'entitat Kerafrit, SA, amb CIF A-12444733, que queda subrogada en tots els drets, obligacions i condicions previstes en l'autorització referenciada.  
Segon. Notificar a l'empresa Kerafrit, SA situada en la carretera N-340, km 44,1 de Nules (Castelló) aquesta resolució.  
València, 30 de març de 2007.- El director general de Qualitat Ambiental: Jorge Lamparero Lázaro.RESOLUCIÓ de 30 de març de 2007, de la Direcció General de Qualitat Ambiental, per la qual es canvia la titularitat de l'autorització ambiental integrada, concedida a Wendel Email Ibérica, SA, per a la fabricació d'esmalts ceràmics i frites en el terme municipal de Nules, a favor de Kerafrit, SA. [2007/5610]Conselleria de Territori i Habitatge